ԱՄՓՈՓԱԹԵՐԹ

ՀՀ արդարադատության նախարարության պետական փորձագիտական եզրակացությամբ ՀՀ կառավարության 2017 թվականի մայիսի 18-ի N 534-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ ներկայացված դիրքորոշման

|  |  |
| --- | --- |
| **Դիրքորոշումը** | **Եզրակացություն** |
| Նախագծի 1-ի կետի 1-ին ենթակետով նոր խմբագրությամբ շարադրվող 10-րդ կետի 2-րդ ենթակետի համաձայն՝ եթե առաջին տեղը զբաղեցրած մասնակցի հայտը գնահատվում է բավարար, ապա վերջինս հայտարարվում է ընտրված մասնակից, իսկ մյուս մասնակիցների հայտերը մերժվում են: Առաջին տեղ զբաղեցրած մասնակցի հայտը անբավարար գնահատվելու դեպքում գնման ընթացակարգը օրենքի 37-րդ հոդվածի 1-ին մասի 4-րդ կետի հիման վրա հայտարարվում է չկայացած: Միևնույն ժամանակ, Նախագծով նախատեսվում է ուժը կորցրած ճանաչել կարգի 24-րդ կետը, ըստ որի՝ էլեկտրոնային աճուրդի արդյունքներով առաջին տեղ զբաղեցրած մասնակցի կողմից փաստաթղթերի հետ կապված անհամապատասխանությունը սահմանված ժամկետում չշտկելու դեպքում հանձնաժողովի որոշմամբ հայտը մերժվում է, և փաստաթղթեր ներկայացնելու պահանջ է ներկայացվում հաջորդաբար տեղ զբաղեցրած մասնակցին:  Նախագծով, ըստ էության, նախատեսվում է ուժը կորցրած ճանաչել «Գնումների մասին» ՀՀ օրենքից բխող՝ հայտը մերժելու դեպքում հաջորդ մասնակցի հայտը քննարկելու ընթացակարգը:  Այսպես, «Գնումների մասին» ՀՀ օրենքի 34-րդ հոդվածի 5-րդ մասի համաձայն՝ առաջին և հաջորդաբար տեղերը զբաղեցրած մասնակիցներին որոշելուց հետո հրավերով սահմանված ժամկետում`  1) առաջին տեղը զբաղեցրած մասնակիցը հանձնաժողովին է ներկայացնում իր` գնումներին մասնակցելու իրավունքը և հրավերով նախատեսված որակավորման չափանիշներին համապատասխանությունը հիմնավորող` հրավերով նախատեսված փաստաթղթերը (տեղեկությունները).  2) հանձնաժողովը գնահատում է սույն մասի 1-ին կետի համաձայն ներկայացված փաստաթղթերի (տեղեկությունների) համապատասխանությունը հրավերով սահմանված պահանջներին, և հրավերով սահմանված դեպքերում ու կարգով գնահատում է տվյալ մասնակցի գնային և ոչ գնային (տեխնիկական) առաջարկի հիմնավորվածությունը:  Նույն հոդվածի 6-րդ մասի համաձայն՝ հայտը գնահատվում է բավարար, եթե նույն հոդվածի 5-րդ մասի համաձայն ներկայացված տվյալները բավարարում են հրավերով սահմանված պահանջները: Նման դեպքում մասնակիցը հայտարարվում է ընտրված:  Նույն հոդվածի 7-րդ մասի համաձայն՝ նույն հոդվածի 6-րդ մասի համաձայն՝ գնահատման արդյունքում հայտը անբավարար գնահատվելու դեպքում հանձնաժողովը փաստաթղթերը ներկայացնելու պահանջ է առաջադրում հաջորդ տեղը զբաղեցրած մասնակցին:  «Գնումների մասին» ՀՀ օրենքը որևէ բացառություն չի նախատեսում սույն ընթացակարգից շեղվելու վերաբերյալ:  Ուստի գտնում ենք, որ Նախագծով առաջարկվող սույն փոփոխությունը չի բխում «Գնումների մասին» ՀՀ օրենքի կարգավորումներից: Ընդ որում, հարկ ենք համարում նշել, որ Նախագծի հիմնավորումներից հնարավոր չէ հետևություն անել փոփոխության անհրաժեշտության մասին: Ուստի, գտնում ենք, որ Նախագծի հիմնավորման մեջ անհրաժեշտ է մանրամասն ներկայանել առաջարկվող փոփոխության հիմնավորումը: | Գտնում ենք, որ հակասություններ առկա չեն, հաշվի առնելով, որ «Գնումների մասին» ՀՀ օրենքի 5-րդ հոդվածի 1-ին մասի 3-րդ և 6-րդ կետերի համաձայն ինչպեսա էլեկտրոնային աճուրդներով գնումների կատարման կարգը, այնպես էլ օրենքով նախատեսված գնում կատարելու ընթացակարգերի կիրարկման առանձնահատկությունները սահմանվում են ՀՀ կառավարության կողմից: Անհրաժեշտ է հաշվի առնել նաև, որ առանձնահատկություններ սահմանված են նաև ՀՀ կառավարության 04/05/2017թ. N 526-Ն որոշմամբ:  Ինչ վերաբերում է առաջարկվող փոփոխությունների հիմնավորմանը, ապա ինչպես նշված է նախագծի ընդւնումը հիմնավորող տեղեկանքում, դրանք պայմանավորված են աճուրդի անցկացման փուլում մասնակիցների միջև հնարավոր հակամրցկացային համաձայնությունները զսպելուն: Օրինակ՝ հնարավոր է, որ երկու մասնակիցներ ձեռք բերեն հակամարցակցային համաձայնություն: Արդյունքում աճուրդի ընթացքում մի մասնակիցը առաջարկում է գին, իսկ մյունս այնպիսի ցածր գնային առաջարկ, որը աճուրդին մասնակցող այլ կազմակերպություններին զրկում է գները նվազեցնելու հնարավորությունից: Հետևանքը լինում է այն, որ ցածր գնային առաջարկ ներկայացրածը ճանաչվում է 1-ին, իսկ մյուս մասնակիցը՝ հաջորդող տեղ զբաղեցրած մասնակից: Ցածր գնային առաջարկ ներկայացրած մասնակիցը հրաժարվում է պայմանագիր կնքելուց, ինչի հիման վրա հաջորդող տեղ զբաղեցրած ճանաչվում է 1-ին տեղ զբաղեցրած և վերջինիս հետ կնքվում է պայմանագիր: |
| Նախագծի 1-ին կետում «մայիսի 28-ի» բառերն անհրաժեշտ է փոխարինել «մայիսի 18-ի» բառերով՝ նկատի ունենալով փոփոխվող որոշման ընդունման ամսաթիվը | Ընդունվել է, կատարվել է փոփոխություն |
| Նախագծի 1-ին կետի 1-ին և 3-րդ ենթակետերում «հետևյալ բովանդակությամբ» բառերն անհրաժեշտ է փոխարինել «հետևյալ խմբագրությամբ» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 33-րդ հոդվածի դրույթները | Ընդունվել է, կատարվել է փոփոխություն |
| Նախագիծն անհրաժեշտ է համաձայնեցնել շահագրգիռ մարմինների հետ | Նախագիծը ՀՀ ֆինանսների նախարարությունը 26/08/2019թ.թիվ 01/26-1/13911-2019 գրությամբ ներկայացրել է շահագրգիռ մարմինների քննարկմանը (ստացված կարծիքների ամփոփաթերթը կցվում է): Միաժամանակ նախագիծը դրվել է նաև հանրային քննարկման (տեղեկանքը կցվում է) |